**Pravidlá na používanie šatňových skriniek**

1. Čísla skriniek sú priradené jednotlivým žiakom zástupkyňou riaditeľky školy.
2. Žiak dostane 1 ks kľúča pri nástupe do 1.ročníka bezodplatne. Kľúč odovzdá na konci 4.ročníka alebo5.ročníka a na začiatku 5.ročníka alebo 6.ročníka dostane nový kľúč, ktorý vlastní až do ukončenia 9.ročníka, príp. do ukončenia dochádzky v našej škole.
3. Žiak vždy odovzdá skrinku v takom stave, ako ju prijal.
4. Skrinky slúžia žiakovi na uskladňovanie osobných vecí – prezuvky /papuče/, úbor na TV, kabát príp. bundu.
5. V skrinke sa neuskladňujú potraviny, učebnice, cenné veci.
6. V prípade uskladnenia cenností škola nezodpovedá za ich prípadnú stratu.
7. Žiak v šatni a v skrinke udržiava čistotu a poriadok.
8. Mokré oblečenie, obuv a dáždniky vkladá do skrinky na vlastnú zodpovednosť.
9. Kľúč od skrinky nosí žiak stále pri sebe, nepožičiava ho spolužiakom a nenecháva ho voľne položený v triede (v lavici).
10. Je zakázaná vzájomná výmena skrinky medzi žiakmi.
11. Skrinka musí byť vždy uzamknutá (aj prázdna).
12. Poškodenie skrinky, jej popísanie, olepenie, násilné otváranie, príp. pokus o otvorenie cudzej skrinky – je hrubým porušením školského poriadku.
13. Pri akomkoľvek poškodení, príp. zničení skrinky platí žiak finančnú náhradu v plnej výške, zároveň týmto porušuje školský poriadok.
14. Stratu kľúča žiak oznámi pani zástupkyni, ktorá mu dá náhradný kľúč. Žiak si na vlastné náklady vyhotoví nový kľúč, ktorý odovzdá pri ukončení dochádzky v našej škole.
15. Pred letnými prázdninami žiak skrinku vyprázdni, aby mohla byť vyčistená.
16. Ak si žiak zabudne kľúč od skrinky, požiada o univerzálny kľúč p. školníka, príp. zborovni. Žiak po otvorení skrinky kľúč vráti tomu, kto mu ho požičal.
17. Priebežne sa bude kontrolovať obsah skriniek, dodržiavanie pravidiel používania.
18. Skrinka bude otvorená aj v prípade mimoriadnej situácie (označenie skrinky policajným psom cvičeným na drogy a pod.)

Skačany 15.11.2021 Mgr. Darina Kurilová

riaditeľka školy